8 верасьня

## Падзеі
* 1380 — Кулікоўская бітва
* 1514 — Бітва пад Воршай: войска ВКЛ пад кіраўніцтвам Канстантына Астроскага разьбіла амаль утрая большае войска Масковіі
* 1636 — заснаваны Гарвардзкі ўнівэрсытэт, самы стары з унівэрсытэтаў ЗША
* 1655 — швэды захапілі Варшаву
* 1664 — галяндцы прадалі сваю калёнію ў Новым Сьвеце Новы Амстэрдам ангельцам. Тыя перайменавалі яе ў Нью-Ёрк.
* 1708 — расейскія войскі, якімі камандаваў генэрал Радзівон Баўрар, на загад расейскага цара Пятра I спалілі Магілёў. Паводле гісторыка Андрэя Катлярчука, пасьля зьнішчэньня Магілёў назаўсёды страціў значэньне найбуйнейшага гандлёвага цэнтру Ўсходняй Эўропы, канкурэнта Данцыгу, Рызе, Вільні й Маскве.
* 1790 — перамога расейскага флёту пад кіраўніцтвам контар-адмірала Ф. Ф. Ушакова над турэцкім, які ўзначальваў Капудан-пашы, пры Тэндры падчас расейска-турэцкай вайны 1787—1791 гадоў
* 1794 — параза войскаў паўстанцаў Тадэвуша Касьцюшкі пад кіраўніцтвам генэрала Серакоўскага (13 тыс. чалавек) ў бітве пры Берасьці ад войскаў А. В. Суворава (8 тыс. чалавек)
* 1888 — адбыўся першы матч Ангельскай футбольнай Лігі
* 1989 — у Кіеве быў заснаваны Народны Рух Украіны
* 1991 — Рэспубліка Македонія атрымала незалежнасьць
* 1992:
** У Менску адкрылася аддзяленьне ААН
** У Менску на плошчы Незалежнасьці Актывісты БНФ і БЗВ прынесьлі прысягу на вернасьць Беларусі і беларускаму народу
* 2004 — разьбілася капсула Генэзіс, якая павінна была даставіць на нашу плянэты сонечныя часьціцы, рэчыва, зь якога складаецца Сонца, сонечны вецер і 99% Сонечнай сыстэмы.

## Нараджэньні
* 1157 — Рычард I Ільвінае сэрца, ангельскі кароль
* 1209 — Саншу II Пабожны, партугальскі кароль
* 1474 — Людавіка Арыёста, італьянскі паэт
* 1621 — Люі Філіп II дэ Бурбон, прынц Кандэ, францускі генэрал
* 1767 — Аўгуст Вільгельм Шлегель, нямецкі крытык, гісторык літаратуры і паэт-перакладчык
* 1830 — Фрэдэрык Містраль, францускі паэт
* 1841 — Антанін Леапольд Дворжак, чэскі кампазытар
* 1884 — Аляксандар Варонскі, расейскі рэвалюцыянэр
* 1897 — Іван Баркоўскі, археоляг
* 1923 — Расул Гамзатаў, аварскі паэт, пісьменьнік, публіцыст
* 1938 — Анатоль Грачанікаў, беларускі паэт, перакладнік
* 1954 — Сяргей Гайдукевіч, беларускі палітычны і грамадзкі дзеяч, лідэр Лібэральна-дэмакратычнай партыі Беларусі
* 1979 — Пінк, амэрыканская сьпявачка
* 1981 — Мортэн Гамст Пэдэрсэн, нарвэскі футбаліст, паўабаронца ангельскага клюбу «Блэкбэрн Ровэрз» і нацыянальнай зборнай Нарвэгіі
* 1981 — Дыега Бэнальлё, швайцарскі футбаліст
* 1988 — Ігар Бурко, беларускі футбаліст, абаронца

## Сьмерці
* 1645 — Франсіска дэ Кевэда, паэт і празаік, буйнешы гішпанскі сатырык
* 1812 — Аляксандар Антоні Сапега, навуковец, дасьледнік, дзяржаўны дзяяч Рэчы Паспалітай
* 1873 — Яўстах Тышкевіч, беларускі археоляг
* 1882 — Жазэф Ліўвіль, францускі матэматык
* 1894 — Герман Гэльмгольц, нямецкі фізык, фізыёлаг і псыхоляг
* 2003 — Лені Рыфэншталь, нямецкая кінарэжысэрка, фатограф і акторка
* 2009 — Аляксандар Аксёнаў, беларускі й савецкі палітык і дыплямат

## Сьвяты
* У Каталіцкай Царкве — Сьвята Нараджэньня Найсьвяцейшай Панны Марыі
* Дзень беларускай вайсковай славы, усталяваны ў гонар перамогі ў бітве пад Воршай (1514)
* Дзень вайсковай славы Расеі, усталяваны ў гонар Барадзінскай бітвы
* Дзень міжнароднай салідарнасьці журналістаў. Гэтую дату заснавала ў 1958 годзе Міжнародная арганізацыя журналістаў у памяць аб сваім чэскім калегу Юліусе Фучыку, закатаваным гітлераўцамі 8 верасьня 1943 году. Кожны год журналісцкая супольнасьць усяго сьвету ўзгадвае яго неўміручыя словы перасьцярогі: «Людзі, будзьце пільнымі!»